ŠOLSKI SKLAD OSNOVNE ŠOLE MALEČNIK

Malečnik 61

2229 Malečnik

**ZAPISNIK 1. SEJE UPRAVNEGA ODBORA ŠOLSKEGA SKLADA OŠ MALEČNIK V ŠOLSKEM LETU 2021/2022**

Seja je potekala v torek, 19.10.2021 ob 19. uri v prostorih OŠ Malečnik.

PRISOTNI ČLANI: g. Smiljan Diemat (predsednik in predstavnik staršev), ga. Klavdija Brus (predstavnica staršev), ga. Nadja Irgolič (predstavnica staršev), g. Marijan Vidovič (predstavnik staršev), ga. Urška Kukovec (predstavnica šole), ga. Andreja Žvajker (predstavnica šole), ga. Natalija Harb (predstavnica šole)

**Dnevni red:**

1. **Načrti za novo šolsko leto**
2. **Predlogi članov za novi mandat**
3. **Prošnje za dodelitev denarne pomoči iz sredstev sklada za šolo v naravi**
4. **Plan dela za šolsko leto 2021/22**

Ga. podpredsednica Natalija Harb je pozdravila navzoče, prebrala dnevni red in ugotovila, da je odbor šolskega sklada (ŠS) sklepčen. Prav tako smo soglasno potrdili predlagani dnevni red.

 K točki 1

G. Milan Pečovnik gre decembra v pokoj in je šolskemu skladu ponudil prodajo ozvočenja, ki ga je do sedaj posojal za šolske proslave in prireditve. Dogovorili smo se, da se pogovorimo z ravnateljico, kdo vse bi še ozvočenje v šolski telovadnici uporabljal. Ugotoviti moramo ceno novega ozvočenja, vrednost trenutnega ozvočenja in ali je nakup ozvočenja nadstandard ali v okviru šole.

Tudi v tem šolskem letu nameravamo pripraviti bazar. Zaradi vseh ukrepov glede Covid-19, bi bazar potekal na prostem.

K točki 2

G. Marjanu Vidoviču je potekel mandat, saj nima več otrok na OŠ Malečnik. Zbirali smo predloge za novega člana Šolskega sklada.

Vsi navzoči smo se strinjali s novim kandidatom, g. Igorjem Rajšpom.

K točki 3

Dobili smo eno vlogo za sofinanciranje šole v naravi za učenko 3. razreda. Vlogo smo odobrili.

Razmišljali smo, da je sklad namenjen nadstandardu, ne pa za socialno šibke učence. V letošnjem letu smo si zadali, da bi preuredili pravilnik sklada.

K točki 4

Tudi v letošnjem šolskem letu bomo prodajali koledarje v mesecu decembru.

Sklad dobi dohodke iz donacij staršev, bazarja in prostovoljnih prispevkov od prodaje koledarjev.

V okviru razpoložljivih sredstev sklada smo glasovali za predlagan plan dela za šolsko leto 2021/22.

Predlog:

* nakup okvirjev za likovne izdelke (cca 1000 EUR)
* Nakup orffovih instrumentov (približno 500 EUR)
* Nakup glabenih cevi – boomwhachers ( 500 EUR)
* Nakup novega ozvočenja (do 2000 EUR)

 Vsi člani Šolskega sklada so glasovali za predlagan plan dela.

***Sklep: Predlagan plan dela Šolskega sklada OŠ Malečnik za šolsko leto 2021/22 je sprejet.***

 **Zapisala Andreja Žvajker**

 **Smiljan Diemat , predsednik ŠS**